AĠENDA

It-Tnejn, 25 ta' Ġunju, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

BYRON CAMILLERI staqsa lill-

Ministru għall-Ġustizzja, Kultura u Gvern Lokali

Jista' l-Ministru jagħti rendikont ta' Kunsilli Lokali li għadhom qed iħallsu toroq magħmula permezz tal-iskema ta' Public Private Partnership?

Jista' jgħid kemm hu l-ammont dovut minn kull Kunsill Lokali, jekk applikabbli?

L-ONOR.

JASON AZZOPARDI staqsa lill-

Jista' l-Prim Ministru jgħid x'sar mill-proċeduri dixxiplinari kontra s-Surġent li d-dettalji dwaru qed jingħataw separatament talli kien kiteb fuq Facebook li l-ġurnalista maqtula kienet ħadet li ħaqqha?

L-ONOR.

JASON AZZOPARDI staqsa lill-

Ministru għall-Finanzi

B'referenza għat-tweġiba għall-mistoqsija parlamentari 456, jista' l-Ministru jelenka l-ismijiet tat-tliet kumpaniji li ġew blacklisted?

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

Jista' l-Ministru jwieġeb il-mistoqsija parlamentari 454 u ċjoè: Jista' l-Ministru jgħid kemm-il resident mill-Faċilità Korrettiva ta' Kordin eżerċita d-dritt tal-vot fl-Elezzjoni Ġenerali 2017?

L-ONOR.

JASON AZZOPARDI staqsa lill-

Jista' l-Ministru jwieġeb il-mistoqsija parlamentari 453 u ċjoè: Jista' l-Ministru jgħid kemm-il sejba ta' droga kien hemm fil-Faċilità Korrettiva ta' Kordin fl-2015, fl-2016 u fl-2017, sena b'sena u x'tip ta' droga nstabet?

L-ONOR.

JASON AZZOPARDI staqsa lill-

Ministru għal Għawdex

Tista' l-Ministru tgħid jekk fit-Taqsima tal-Public Cleansing li taqa' taħt il-Ministeru tagħha, instabx li fl-aħħar ġimgħat kien qed jiġi mbagħbas l-użu tal-petrol/diesel?

Tista' tgħid ukoll jekk sarx rapport lill-Pulizija dwar dan, min għamel dan ir-rapport u meta sar?

L-ONOR.

JASON AZZOPARDI staqsa lill-

Jista' l-Ministru jgħid mis-sena 2013 sal-aħħar tas-sena 2017 kemm saru lmenti lill-Police Board kif ukoll lill-Internal Affairs Unit fi ħdan il-Korp tal-Pulizija u kemm ittieħdu passi legali kontra l-uffiċjali msemmija u x'tip ta' proċeduri kienu?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fiex wasal il-proċess biex jinbeda x-xogħol fuq dar ġdida tal-anzjani fi Triq it-Tiġrija fin-Nadur Għawdex, wara konferenza tal-aħbarijiet li kienet saret ftit aktar minn sena ilu fejn tħabbar dan il-proġett mill-Ministru stess, iżda sal-lum jidher li ma nbeda l-ebda xogħol fuq din id-dar tal-anzjani u ma saret l-ebda applikazzjoni biex isir dan ix-xogħol?

L-ONOR.

CHRIS SAID staqsa lill-

Ministru għall-Ekonomija, Investiment u Negozji Żgħar

Jista' l-Ministru jpoġġi fuq il-Mejda tal-Kamra lista ta' Chairpersons u membri tal-bordijiet tal-awtoritajiet, kumpaniji u l-entitajiet pubbliċi li jaqgħu taħt id-dekasteru tiegħu?

Jista' f'kull każ jgħid x'rimunerazzjoni għandhom kull wieħed u waħda miċ-Chairpersons u l-membri?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

L-ONOR.

CHRIS SAID staqsa lill-

Ministru għall-Edukazzjoni u Xogħol

Jista' l-Ministru jgħid xi proġetti infrastrutturali saru f'Għawdex u x'apparat sportiv inxtara għal Għawdex mill-Aġenzija Sports Malta sena b'sena minn Marzu 2013 sal-lum u x'kienet l-ispiża fuq kull proġett u apparat sportiv?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 3242 u tgħid minn Marzu 2013 sal-lum kemm inħarġu sejħiet biex jimtlew postijiet/pożizzjonijiet vakanti fid-dipartimenti jew entitajiet li jaqgħu taħt il-Ministeru tagħha?

Tista' tgħid f kull każ kif dawn inħarġu u ċjoè jekk inħarġux l-ewwel bħala sejħa interna jew inkella nħarġux għall-applikazzjonijiet minn barra mill-ewwel?

Liema minn dawn il-postijiet kienu vakanti u liema le?

Għal kull applikazzjoni, kemm kien hemm applikazzjonijiet, kemm minnhom kienu ineleġibbli u għaliex?

Liema kienu dawk il-postijiet li mtlew s'issa u meta ġew mimlija?

L-ONOR.

CHRIS SAID staqsa lill-

Ministru għall-Edukazzjoni u Xogħol

Jista' l-Ministru jpoġġi fuq il-Mejda tal-Kamra lista ta' Chairpersons u membri tal-bordijiet, fl-awtoritajiet, kumpaniji u l-entitajiet pubbliċi li jaqgħu taħt id-dekasteru tiegħu?

Jista' f'kull każ jgħid x'rimunerazzjoni għandhom kull wieħed u waħda mic-Chairpersons u l-membri?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 6105 u ċjoè: Jista' l-Ministru jgħid meta se jibda x-xogħol ta' kostruzzjoni tant bżonnjuż fuq Triq il-Forġa (parti) fin-Naxxar?

L-ONOR.

CLAUDETTE BUTTIGIEG staqsiet lill-

Peress li sikwit jinġema' ħafna traffiku madwar ir-roundabout tal-Ark ta' Fleur-de-Lys, jista' l-Ministru jara li l-bus stop ta' quddiem il-Kappella ta' San Ġużepp (B'Kara/Sta Venera) titressaq ftit 'l isfel, flimkien mat-traffic lights?

L-ONOR.

CLAUDETTE BUTTIGIEG staqsiet lill-

Peress li fi Triq l-Mdina, mil-lights ta' quddiem Oxford House fl-Imrieħel sar-roundabout tal-Ark ta' Fleur-de-Lys qed ikun hemm ħafna karozzi jsuqu b'sewqan perikoluż fil-karreġġjata tan-naħa ta' Fleur-de-Lys, u dan wassal biex il-monument tal-Ark diġà sofra xi inċidenti, jista' l-Ministru jara li jsiru traffic calming measures, biex jiġu evitati inċidenti?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jkun lest ix-xogħol fil-Ġnien tal-Istazzjon ġewwa Birkirkara?

L-ONOR.

CLAUDETTE BUTTIGIEG staqsiet lill-

Jista' l-Ministru jara li jitneħħew jew jitressqu l-blokki kbar li qed jesporġu fuq Triq Psaila, kantuniera ma' Triq Laurent Ropa u Triq Cuschieri, ġewwa Fleur-de-Lys, Birkirkara, li qed jagħlqu blokka bini, peress li għal żmien twil ilhom ikunu ta' inkonvenjent għar-residenti u s-sewwieqa kif jidher fir-ritratt li qed jingħata separatament?

L-ONOR.

CLAUDETTE BUTTIGIEG staqsiet lill-

Jista' l-Ministru jara li terġa' tinżebagħ il-box grid junction marking fl-intersection bejn Triq Fleur-de-Lys u Triq l-Indjana f'Birkirkara?

L-ONOR.

KAROL AQUILINA staqsa lill-

B'referenza għat-tweġiba mogħtija għall-mistoqsija parlamentari 6296 waqt is-seduta ta' nhar it-13 ta' Ġunju 2018, jista' l-Prim Ministru jgħid f'liema bank jinsab kull wieħed mis-sittax-il kont bankarju li għandha l-Aġenzija Identità Malta?

L-ONOR.

KAROL AQUILINA staqsa lill-

B'referenza għat-tweġiba mogħtija għall-mistoqsija parlamentari 6296 waqt is-seduta ta' nhar it-13 ta' Ġunju 2018, jista' l-Prim Ministru jgħid x'tip ta' kont bankarju (pereżempju: savings account, current account, term deposit account eċċ) hu kull wieħed mis-sittax-il kont bankarju li għandha l-Aġenzija Identità Malta?

L-ONOR.

KAROL AQUILINA staqsa lill-

B'referenza għat-tweġiba mogħtija għall-mistoqsija parlamentari numru 6296 waqt is-seduta ta' nhar it-13 ta' Ġunju 2018, jista' l-Prim Ministru jgħid għal kull wieħed mis-sittax-il kont bankarju li għandha l-Aġenzija Identità Malta, x'inhu l-ammont li kien jinsab depożitat fih nhar il-31 ta' Mejju 2018?

L-ONOR.

DAVID STELLINI staqsa lill-

Ministru għat-Trasport, Infrastruttura u Proġetti Kapitali

B'referenza għall-mistoqsija parlamentari 3535, jista' l-Ministru jgħid jekk l-iskema għal fidi ta' ċens temporanju tal-uffiċċju konġunt hux se tiftaħ, peress li l-aħħar darba li fetħet din l-iskema, kien fl-2013, taħt Gvern Nazzjonalista?

L-ONOR.

MARIO GALEA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid meta huwa ppjanat li jinfetaħ formalment il-Family Resource Centre f'Wied il-Għajn?

Kemm hemm familji vulnerabbli identifikati minn social mentors u li sarilhom profiling, li jgħixu f'din il-lokalità?

X'tipi ta' għajnuna qegħdin jirċievu?

L-ONOR.

MARIO GALEA staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm u meta saru korsijiet ta' taħriġ fuq il-computers fil-Family Resource Centre ta' Marsaskala matul dawn l-aħħar tliet snin?

L-ONOR.

MARIO GALEA staqsa lill-

Ministru għall-Edukazzjoni u Xogħol

Jista' l-Ministru jgħid kemm hemm studenti li għandhom il-kundizzjoni tad-dyslexia u li joqogħdu Marsaskala?

Kemm-il kors ta' taħriġ sar (u meta saru dawn il-korsijiet) lill-ġenituri ta' dawn l-istudenti f'dawn l-aħħar ħames snin?

L-ONOR.

MARIO GALEA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm intefqu flus (kapitali u rikorrenti) fuq servizzi fil-komunità u fuq servizzi residenzjali fil-qasam tas-saħħa mentali f'dawn l-aħħar ħames snin?

L-ONOR.

MARIO GALEA staqsa lill-

Jista' l-Ministru jara li tiġi rranġata gallarija li partijiet miċ-ċinta tal-ġebel tagħha waqgħu u tħallew mal-art fuq il-bankina?

Dan għaliex kemm il-ġebel li hemm fuq il-bankina kif ukoll il-gallarija, huma ta' periklu għal ħafna li jużaw din il-bankina.

Billi ċ-ċinta ta' din il-bankina fi blokka li d-dettalji dwarha qed jingħataw separatament ilha li waqgħet madwar xahar u billi tħalliet hekk u billi din il-blokka hi tas-Social Housing, jista' l-Ministru jgħid meta hemm il-ħsieb li tiġi rranġata din il-gallarija?

Billi f'din l-istess blokka joqogħdu nies bi bżonnijiet speċjali, imma li joħorġu jimxu barra ta' spiss, jista' l-Ministru jieħu l-passi meħtieġa qabel iweġġa' xi ħadd anki billi għad hemm il-periklu li jista' jaqa' aktar ġebel?

Qed nhemeż ritratt li juri l-bankina bil-ġebel li waqa' mill-gallarija xahar ilu u li tħalla hekk sal-lum.

L-ONOR.

Jista' l-Ministru jikkonferma jekk il-pjanti tal-proġett ta' Triq il-Wied f'Ħal Balzan ingħatawx lill-Kunsill Lokali, u jekk le jispjega għalfejn u jekk iva meta ngħataw?

Jista' l-Ministru jqiegħed kopja tal-pjanti fuq il-Mejda tal-Kamra?

L-ONOR.

Ministru għat-Trasport, Infrastruttura u Proġetti Kapitali

Jista' l-Ministru jikkonferma għalfejn is-siġar li hemm faċċata taċ-ċimiterju ta' Ħal Balzan ser jinqalgħu minn posthom u mhux ser jiġu integrati fil-proġett?

L-ONOR.

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid jekk tax l-approvazzjoni tiegħu biex is-siġar li hemm faċċata taċ-ċimiterju ta' Ħal Balzan jinqalgħu minn posthom?

L-ONOR.

MARIO GALEA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jwieġeb il-mistoqsija parlamentari 6221 li oriġinarjament saret lill-Ministru għall-Intern u s-Sigurtà Nazzjonali u l-mistoqsija parlamentari 5965 li oriġinarjament saret lill-Prim Ministru u li issa ġiet riferuta lilu u jiċċara jekk persuni li kienu f'Korp tal-Emerġenza jew impjegati mal-kumpaniji parastatali fejn kienu jaħdmu bħala suldati u ħafna minnhom bħala tradesmen u li kienu impjegati bejn is-snin 1972 u l-1997 hux se jieħdu flus dovut lilhom kif qed jieħdu ħaddiema oħrajn?

Billi dawn wettqu xogħol importanti u taw servizz utli lill-pajjiż, jaħsibx li dawn ukoll għandhom jibbenefikaw minn flus (somma) li l-Gvern qed jagħti l-ħaddiema oħra?

L-ONOR.

Jista' l-Ministru jgħid kemm ser jiġi jiswa x-xogħol għall-proġett tat-Triq il-Wied f'Ħal Balzan u x'tip ta' xogħlijiet ser isiru?

Jista' jgħid jekk hux ser jinbidlu s-servizzi tal-ilma, tad-dranaġġ, ta' street lighting u hux ser isiru bankini ġodda?

L-ONOR.

ROBERT CUTAJAR staqsa lill-

B'referenza għar-risposta mogħtija għall-mistoqsija parlamentari 5123, jista' l-Ministru jpoġġi fuq il-Mejda tal-Kamra d-dokumenti kollha relatati mas-sit f'Ta' Masrija fil-Mellieħa (biswit il-bypass tal-Mellieħa) li jitrattaw l-applikazzjonijiet li d-dettalji dwarhom qed jingħataw separatament?

L-ONOR.

ROBERT CUTAJAR staqsa lill-

B'referenza għaż-żona Ta' Masrija fil-Mellieħa, li tinkludi wkoll is-service road li "ttieħdet" fl-aħħar xhur mill-bypass tal-Mellieħa, jista' l-Ministru jpoġġi fuq il-Mejda tal-Kamra kull dokument relatat (inkluż korrispondenza li għaddiet bejn TM u l-MEPA) mal-applikazzjoni li d-dettalji dwarha qed jingħataw separatament (a), kif ukoll dokumenti relatati mal-applikazzjoni tal-MEPA li d-dettalji dwarha ukoll qed jingħataw separatament (b)?

L-ONOR.

ROBERT CUTAJAR staqsa lill-

B'referenza għas-service road li saret fil-bypass tal-Mellieħa, liema service road "ittieħdet" mill-istess bypass, jista' l-Ministru jgħid kemm ser tkun il-veloċità massima permessa tul l-istess bypass kollha u jekk hux ser ikun hemm varjazzjoni fil-veloċità permessa fil-parti ta' fejn sar il-ħajt ta' fejn illum saret is-service road li "ttieħdet" mill-bypass tal-Mellieħa?

U jekk ser ikun hemm varjazzjoni, jista' l-Ministru jgħid kemm ser tkun din il-varjazzjoni?

L-ONOR.

ROBERT CUTAJAR staqsa lill-

Jista' l-Ministru jgħid kemm ġejja wiesa' s-service road li saret fiż-żona magħrufa bħala Ta' Masrija fil-Mellieħa li din l-istess service road tmiss mal-bypass tal-Mellieħa kif ukoll jekk hux ser ikun hemm bankina fl-istess service road (liema service road "ittieħdet" mill-bypass tal-Mellieħa)?

L-ONOR.

ROBERT CUTAJAR staqsa lill-

Jista' l-Ministru jikkonferma jekk fil-parti fejn inbena l-ħajt minn fejn "ittieħdet" parti mill-bypass tal-Mellieħa sabiex setgħet isir is-service road, hux ser tiġi interrotta l-bike lane li suppost ser issir tul il-bypass tal-Mellieħa, u jekk l-istess parti tal-bike lane hijiex ser tkun inserita fl-istess service road?

L-ONOR.

ROBERT CUTAJAR staqsa lill-

B'referenza għat-tweġiba tal-mistoqsija parlamentari 6016 tat-12 ta' Ġunju, jista' l-Ministru jgħid, jekk is-service road in kwistjoni kenitx oriġinarjament tifforma parti mill-art li l-istess żviluppatur għandu b'ċens temporanju u għaldaqstant taqa' fil-konfini tal-istess art jew jekk l-Awtorità tal-Artijiet tatx lill-istess żviluppatur parti minn art pubblika oltre l-konfini tal-art tiegħu, u dan sabiex jaqdi l-interessi privati tal-proġett?

L-ONOR.

SILVIO GRIXTI staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm kienu reġistrati mwiet fuq it-toroq Triq l-Imdina, Rabat u Triq l-Imdina, Attard?

L-ONOR.

SILVIO GRIXTI staqsa lill-

Jista' l-Ministru jgħid kemm kienu reġistrati inċidenti tat-traffiku fuq it-toroq Triq l-Imdina, Rabat u Triq l-Imdina, Attard?

L-ONOR.

RYAN CALLUS staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jara li terga' tiġi stallata ż-zebra crossing fi Triq Ħal Qormi f'Ħal Farruġ peress li din tneħħiet meta sar ix-xogħol infrastrutturali fir-roundabout li tgħaqqad din it-triq ma' Triq l-Ingiered u Triq Ħal Farruġ?

L-ONOR.

KAROL AQUILINA staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid x'komunikazzjonijiet kellu s'issa l-Gvern Malta mal-Istati Uniti tal-Amerika dwar il-każ li jinsab pendenti quddiem il-Qrati Amerikani dwar l-individwu li d-dettalji dwaru qegħdin jingħataw separatament?

L-ONOR.

KAROL AQUILINA staqsa lill-

Jista' l-Ministru jpoġġi fuq il-Mejda tal-Kamra lista tal-applikazzjonijiet li jinsabu pendenti quddiem l-Awtorità tal-Ippjanar għall-bini abbażi ta' dak li tipprovdi l-Floor Area Ratio (FAR) policy?

Jista' l-Ministru jgħid għal kull waħda mill-applikazzjonijiet f'liema stadju wasal il-proċess quddiem l-Awtorità tal-Ippjanar?

L-ONOR.

KAROL AQUILINA staqsa lill-

Jista' l-Prim Ministru jgħid fil-preżent kemm huwa n-numru ta' persuni li għandhom ċittadinanza oħra apparti dik Maltija?

L-ONOR.

DAVID STELLINI staqsa lill-

Ministru għall-Edukazzjoni u Xogħol

Jista' l-Ministru jgħidilna jekk ħarġitx direttiva fl-Iskejjel Primarji t'Għawdex biex il-klassijiet fejn hemm aktar minn klassi waħda f'kull grupp ta' kwalunkwe sena partikolari, jingħaqdu?Jekk dan huwa minnu, jista' l-Ministru jgħidilna għalfejn qed isir dan?

Jista' jikkonferma li ebda għalliem/a li taħdem jew jaħdem Għawdex mhu ser jintalab jibda jaħdem/taħdem fi skola f'Malta?

L-ONOR.

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jwieġeb il-mistoqsija parlamentari 6341 u jgħid kemm hemm bdiewa u jew persuni reġistrati li għandhom l-għelieqi fiż-żona fejn qed tiġi ppjanata l-bypass ta' Ħ'Attard jiġifieri minn Ħ'Attard ħdejn l-MFSA sa ftit 'il fuq mid-daħla ta' Ta' Qali Ħ'Attard?

L-ONOR.

Jista' l-Ministru jwieġeb il-mistoqsija parlamentari 6340 u jgħid kemm hemm siġar taċ-ċitru u siġar oħra fiż-żona fejn qed tiġi ppjanata l-bypass ta' Ħ'Attard jiġifieri minn Ħ'Attard ħdejn l-MFSA sa ftit 'il fuq mid-daħla ta' Ta' Qali, Ħ'Attard?

L-ONOR.

FREDERICK AZZOPARDI staqsa lill-

Jista' l-Ministru jwieġeb il-mistoqsija parlamentari 6412 li oriġinarjament saret lill-Ministru għall-Enerġija u Immaniġġar tal-Ilma u li issa ġiet riferuta lilu u jara li l-bozza bin-numru 163 li qiegħda fi Triq l-Imġarr Għajnsielem, u li ilha mitfija għal aktar minn sena, tinxtegħel kemm jista' jkun malajr?

L-ONOR.

EDWIN VASSALLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid x'kienet iż-żieda fil-pensjoni wara l-budget tas-sena 2015, 2016, 2017 u 2018?

L-ONOR.

EDWIN VASSALLO staqsa lill-

Jista' l-Ministru jgħid għaliex sidien ta' negozji fil-Valletta Waterfront ġew ordnati mill-Awtorità tal-Ippjanar biex ineħħu siġġijiet u mwejjed minn quddiem il-ħwienet u stabbilimenti tal-ikel fejn dawn l-istess siġġijiet u mwejjed li ġew mitluba jitneħħew ilhom fil-post minn meta infetaħ u beda jopera l-Valletta Waterfront?

L-ONOR.

EDWIN VASSALLO staqsa lill-

Jista' l-Ministru jpoġġi fuq il-Mejda tal-Kamra pjanta li turi ta' liema raba' mhux qed jaċċetta l-qbiela għaliha għaliex jista' jew ikabbar jew juża l-ispazju ta' dik ir-raba' għall-proġett marbut mal-Pitkalija?

L-ONOR.

EDWIN VASSALLO staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid kemm kien hemm (u għad hemm) ħwienet tar-retail fil-Belt Valletta, Tas-Sliema, il-Ħamrun, il-Mosta, Birkirkara, ir-Rabat, in-Naxxar, Ħal Tarxien u Raħal Ġdid, fl-2015, fl-2016, fl-2017 u sa Mejju 2018, għal kull sena?

L-ONOR.

EDWIN VASSALLO staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm huwa n-numru ta' massage parlours fil-lokalitajiet tal-Belt Valleta, Tas-Sliema, Paceville, San Ġiljan, San Ġwann, Birkirkara, ir-Rabat, il-Mosta, in-Naxxar, Raħal Ġdid, Ħal Tarxien u f'Għawdex, li kienu qed joperaw fl-2015, 2016, 2017 u sa Mejju 2018, maqsuma għal kull sena, f'kull lokalità rispettivament?

L-ONOR.

EDWIN VASSALLO staqsa lill-

L-ONOR.

CLAYTON BARTOLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jikkunsidra li fit-triq tal-Għadira jsir fence tal-ħadid fin-nofs biex ma jħallix persuni jaqsmu minn ġol-ħaxix li preżentament jifred il-karreġġjati fid-direzzjoni opposti?

Dan sabiex kull min ikun irid jaqsam jagħmel dan minn fuq id-diversi pelican lights li hemm f'din l-istess triq u mhux jaqsam b'mod perikoluż?

L-ONOR.

CLAYTON BARTOLO staqsa lill-

Ministru għall-Ġustizzja, Kultura u Gvern Lokali

Jista' l-Ministru jikkunsidra li ssir speed camera fi Triq Lewis Wettinger il-Mellieħa, li hija magħrufa wkoll bħala l-bypass tal-Mellieħa?

L-ONOR.

DAVID STELLINI staqsa lill-

B'referenza għall-mistoqsija parlamentari 6449 u peress li nhar it-13 ta' Ġunju 2018, il-Prim Ministru ddikjara li l-organizzazzjonijiet mhux governattivi li qed joperaw bastimenti ta' riċerka u salvataġġ fil-Mediterran għandhom jiġu rregolati, jista' l-Ministru jgħid għaliex?

B'liema mod jista' jiġri dan?

L-ONOR.

IVAN BARTOLO staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm-il spazju miftuħ għandna, u liema huma dawn l-ispazji bl-iskop li jitgawdew mill-pubbliku, mill-2013 l'hawn?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' l-Ministru jwieġeb il-mistoqsija parlamentari 6416 u jgħid x'jisimhom il-pilloli li jingħataw għall-kura tal-Hepatitis C u kemm jiswew?

L-ONOR.

IVAN BARTOLO staqsa lill-

Jista' l-Ministru jwieġeb il-mistoqsija parlamentari 6320 li oriġinarjament saret lill-Ministeru għall-Ġustizzja, Kultura u l-Gvern Lokali u li issa ġiet riferuta lilu u jgħid jekk jeżistix reġistru ta' djar antiki li huma protetti u li ma jistgħux jitwaqqgħu?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' xogħlijiet li saru fil-lokalità tal-Gudja minn Transport Malta minn April tas-sena 2013 sa meta tkun imwieġba din il-mistoqsija?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' xogħlijiet li saru fil-lokalità tal-Fgura minn Transport Malta minn April tas-sena 2013 sa meta tkun imwieġba din il-mistoqsija?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' xogħlijiet li saru fil-lokalità ta' Ħal Tarxien minn Transport Malta minn April tas-sena 2013 sa meta tkun imwieġba din il-mistoqsija?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' xogħlijiet li saru fil-lokalità ta' Santa Luċija minn Transport Malta minn April tas-sena 2013 sa meta tkun imwieġba din il-mistoqsija?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' xogħlijiet li saru fil-lokalità ta' Raħal Ġdid minn Transport Malta minn April tas-sena 2013 sa meta tkun imwieġba din il-mistoqsija?

L-ONOR.

BYRON CAMILLERI staqsa lill-

Jista' l-Ministru jgħid meta huwa ppjanat li jsir it-tindif neċessarju ġewwa Wied Blandun?

L-ONOR.

GODFREY FARRUGIA staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għar-risposta għall-mistoqsija parlamentari 6355 dwar il-proċess mal-wasla ta' immigrant għal stat ta' refuġjat, jista' l-Ministru jgħid kif qed titħaddem il-politika ta' integrazzjoni?

L-ONOR.

GODFREY FARRUGIA staqsa lill-

Jista' l-Ministru jwieġeb il-mistoqsija parlamentari 6177 u ċjoè: Jista' l-Ministru jgħid kemm-il siġra nqalgħet jew tqaċċtet jew inqerdet, bil-permess u mhux, matul l-2016, l-2017 u l-2018 sa Mejju?

Jista' jpoġġi fuq il-Mejda tal-Kamra tabella li tinkludi s-sena, is-speċi tas-siġra u timmarka b'distinzjoni jekk kienx hemm permess jew le?

Fil-każ li ma kienx hemm permess, x'passi ttieħdu?

L-ONOR.

GODFREY FARRUGIA staqsa lill-

B'referenza għar-risposta għall-mistoqsija parlamentari 5709 jista' l-Ministru jippubblika l-ammont ta' siġar għall kull applikazzjoni msemmija?

Jista' jinkludi wkoll it-triq u l-lokalità ta' fejn kienu jew għadhom is-siġar f'kull każ?

L-ONOR.

GODFREY FARRUGIA staqsa lill-

Ministru għat-Turiżmu

B'referenza dwar dak li ġie rraportat online fuq: , nifhem ir-raġuni li dan mhux it-tort tal-Airmalta, imma l-Airmalta ilha taf li mhux ser tinżamm l-iskeda, allura jista' l-Ministru jgħid x'inhi r-raġuni għalfejn l-Ministeru jitfa' t-tort dwar hekk, meta seta' rrimedja f'ħin waqtu?

Ma jidhirlux il-Ministru li dan jista' jkun nuqqas ta' tmexxija serja?

L-ONOR.

GODFREY FARRUGIA staqsa lill-

Deputat Prim Ministru u Ministru għas-Saħħa

B'referenza għall-privatizzazzjoni taċ-Ċimiterju tal-Addolorata, jista' d-Deputat Prim Ministru u Ministru għas-Saħħa jgħid min huma l-entitajiet li ser jieħdu t-tmexxija f'idejhom?

Jista' jgħid x'ser jiggwadanja l-poplu Malti minn dan l-arranġament?

Dan l-arranġament jista' jwassal għall-monopolju?

L-oqbra ser jibqgħu jinxtraw mingħand il-gvern?

Jekk le, ġie stabbilit prezz?

X'inhuma l-arranġamenti biex isir ir-restawr tal-monumenti?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

Il-qalb ta' kull raħal hu wirt arkitettoniku li jagħti karattru lil Malta, u peress li fil-pjanijiet lokali nsibu spazji li huma definiti b'mod tekniku bħala open space enclaves u li jinkludu wkoll ġonna antiki li mhux bilfors ikunu parti minn djar ta' karattru, u billi dawn l-enclaves huma parti mill-Urban Conservation Areas, jista' l-Ministru jgħid x'qed jagħmel il-Gvern biex jipproteġi lil dawn l-enclaves?

Jista' jgħid liema hu l-Att Legali li jħares dan u li joħroġ mil-liġi tal-Awtorità tal-Ippjanar?

Liema hu l-artiklu li jiddefinixxi dan f'kull pjan lokali?

L-ONOR.

FREDERICK AZZOPARDI staqsa lill-

B'referenza għall-mistoqsija parlamentari 6452, li kienet dwar esproprju ta' art fir-Rabat Għawdex, li fit-tweġiba għaliha ntqal li fuq l-art in kwistjoni hemm kontestazzjoni minn terzi persuni rigward it-titolu tal-art u li għalhekk, sakemm jiġi stabbilit min huma s-sidien proprji, il-kumpens ma jistax jingħata, jista' l-Ministru jgħid:

a. Meta ġiet esproprijata l-art in kwistjoni;

b. Id-data meta kienet ġiet ippreżentata l-kontestazzjoni msemmija fit-tweġiba għall-mistoqsija parlamentari minn terzi persuni;

c. Jekk mal-kontestazzjoni ta' dawn it-terzi persuni, ippreżentawx dokumenti bħala prova li għandhom xi titolu fuq din l-art;

d. Meta ġew ippreżentati dawn id-dokumenti u jekk l-uffiċċju legali tal-Awtorità analizzawx ir-riċerki sottomessi;

e. Jekk il-persuni li d-dettalji dwarhom qed jingħataw separatament ippreżentawx dokumentazzjoni bħal testmenti, riċerki u dikjarazzjoni ta' trasferiment causa mortis;

f. Jekk l-Uffiċċju Legali tal-Awtorità analizzax ir-riċerki sottomessi miż-żewġ partijiet u;

g. Jekk fin-negattiv jistax jara li din l-analiżi ssir, kemm jista' jkun malajr?

L-ONOR.

SIMON BUSUTTIL staqsa lill-

B'referenza għat-tweġiba tal-mistoqsija parlamentari 6415, jista' l-Prim Ministru jgħid għaliex għadu ma nħatarx Kummissarju għall-Istandards fil-Ħajja Pubblika ai termini tal-Att XIII tal-2017 dwar Standards fil-Ħajja Pubblika, aktar minn sena wara li din il-liġi għaddiet mill-Parlament?

L-ONOR.

SIMON BUSUTTIL staqsa lill-

B'referenza għat-tweġiba tal-mistoqsija parlamentari 6414, lil hinn minn jekk daħalx bil-kunsens tiegħu jew le, jista' l-Prim Ministru jikkonferma jekk il-'profil' tiegħu fuq Facebook 'ħariġx' jew għadux membri tal-gruppi sigrieti fuq Facebook li jintużaw bħala hate groups u li fihom tiġi ġġenerata u/jew tinxtered mibgħeda dwar in-nies, speċjalment avversarji politiċi tal-istess Prim Ministru?

L-ONOR.

SIMON BUSUTTIL staqsa lill-

Ministru għall-Affarijiet Barranin u Promozzjoni tal-Kummerċ

B'referenza għat-tweġiba tal-mistoqsija parlamentari 6385, peress li fl-istħarriġ intern li sar mill-Ministeru tiegħu dwar l-użu ta' ħaddiema tal-Gvern għal xogħol fir-residenza privata tiegħu ma hemm l-ebda referenza għal permess tal-Awtorità tal-Ippjanar, jista' l-Ministru jgħid jekk, fil-każ tal-veranda stallata minn ħaddiema tal-Gvern fid-dar tiegħu, kienx applika, iva jew le, għal permess jew Development Notification Order (DNO) mal-Awtorità tal-Ippjanar u f'dak il-każ, jippreżenta evidenza dokumentarja ta' dan?

L-ONOR.

ROSIANNE CUTAJAR staqsiet lill-

Ministru għall-Familja, Drittijiet tat-Tfal u Solidarjetà Soċjali

B'referenza għar-risposta għall-mistoqsija parlamentari 6288, jista' l-Ministru jalloka aktar fondi sabiex isiru x-xogħlijiet neċessarji hekk kif jidher li l-ħsarat jeċċedu l-budget li l-Awtorità tad-Djar allokat għall-imsemmija xogħlijiet fil-lift tal-fond li d-dettalji dwaru qed jingħataw separatament?

MOZZJONIJIET

L-ONOR.

MARIO DE MARCO, L-ONOR.

STEPHEN SPITERI U L-ONOR.

L-Ewwel Qari ta' Abbozz ta' Liġi msejjaħ "Att biex jemenda l-Kodiċi Ċivili, Kap. 16 u l-Kodiċi Kriminali, Kap. 9".

IL-MINISTRU GĦALL-EKONOMIJA, L-INVESTIMENT U N-NEGOZJI Ż-ŻGĦAR Jipproponi

L-Ewwel Qari tal-Abbozz ta' Liġi sabiex jemenda l-Att dwar in-Negozji tal-Familja, Kap. 565.

ORDNIJIET TAL-ĠURNATA

Abbozz Nru 38 - Abbozz ta' Liġi li jemenda Diversi Liġijiet dwar is-Servizzi Finanzjarji – Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 43 - Abbozz ta' Liġi dwar Arranġamenti u Servizzi ta' Teknoloġija Innovattiva - Tieni Qari (Kont.) – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 44 – Abbozz ta' Liġi dwar l-Attiv Finanzjarju Virtwali - Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 45 - Abbozz ta' Liġi dwar l-Awtorità tal-Innovazzjoni Diġitali ta' Malta - Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

22 ta' Ġunju 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Il-Kumitat għall-Konsiderazzjoni ta' Abbozzi ta' Liġi se jiltaqa' nhar it-Tnejn, 25 ta' Ġunju 2018, fis-6.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Abbozz ta' Liġi dwar l-Aġenzija għal Infrastruttura Malta – Abbozz Nru 39 - Ministru għat-Trasport, Infrastruttura u Proġetti Kapitali.

Abbozz Nru 30 - Abbozz ta' Liġi dwar il-Prevenzjoni tal-Korruzzjoni fl-Isport – Ministru għall-Edukazzjoni u x-Xogħol.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 42 – Abbozz ta' Liġi li jemenda l-Ordinanza li Tneħħi l-Kontroll tad-Djar - Ministru għall-Ġustizzja, Kultura u Gvern Lokali.

Abbozz Nru 41 – Abbozz ta' Liġi li jemenda l-Kodiċi Kriminali u l-Att dwar id-Dipendenza fuq id-Droga (Trattament mhux Priġunerija) - Ministru għall-Ġustizzja, Kultura u Gvern Lokali.

Abbozz Nru 35 - Abbozz ta' Liġi li jemenda l-Att dwar il-Professjoni Nutarili u Arkivji Nutarili –Ministru għall-Ġustizzja, Kultura u Gvern Lokali.

Abbozz Nru 46 – Abbozz ta' Liġi dwar is-Sigrieti Kummerċjali - Ministru għall-Ekonomija, Investiment u Negozji Żgħar.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar it-Tlieta, 26 ta' Ġunju 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni dwar it-talba li saret mill-Membri tal-Oppożizzjoni għal investigazzjoni dwar is-sitwazzjoni tal-ingaġġ ta' ħaddiema fil-Wasteserv matul il-perjodu Jannar 2016 u Ġunju 2017, flimkien mat-talba tal-Membri tal-Gvern li l-perjodu taħt investigazzjoni jibda minn Jannar 2010.

(Kont.)

KUMITAT TAL-KONTIJIET DWAR L-UFFIĊĊJU NAZZJONALI TAL-VERIFIKA

Il-Kumitat tal-Kontijiet dwar l-Uffiċċju Nazzjonali tal-Verifika se jiltaqa' nhar l-Erbgħa, 27 ta' Ġunju, 2018 fl-4:30 pm fil-Kamra tal-Kumitati fil-Parlament, b'din l-aġenda:

Konferma tal-Minuti;

Riżoluzzjoni dwar Trasferiment ta' Proprjetà (Università ta' Malta); u

Riżoluzzjoni dwat Trasferiment ta' Proprjetà (Hotels Consortium Sliema Strand Lido).

LAQGĦA KONĠUNTA

KUMITAT PERMANENTI DWAR L-AFFARIJIET SOĊJALI

KUMITAT PERMANENTI DWAR L-AFFARIJIET TAL-FAMILJA

Il-Kumitat Permanenti dwar l-Affarijiet Soċjali u l-Kumitat Permanenti dwar l-Affarijiet tal-Familja se jiltaqgħu nhar l-Erbgħa, 27 ta' Ġunju 2018 fil-5:00 pm fil-Kamra tal-Kumitati, fil-Parlament b'din l-aġenda:

Affarijiet Oħra.

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar it-Tnejn, 2 ta' Lulju 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni dwar talba li saret mill-Onor.

Jason Azzopardi rigward it-toroq arterjali fl-akkwati tar-Rabat u H'Attard.

KUMITAT PERMANENTI DWAR L-AFFARIJIET BARRANIN U EWROPEJ

Il-Kumitat Permanenti dwar l-Affarijiet Barranin u Ewropej se jiltaqa' nhar it-Tnejn, 2 ta' Lulju 2018 fis-6.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti;

Diskussjoni skont Artikolu 4 (2) tal-Att dwar l-Unjoni Ewropea dwar ir-ratifika tal-Ftehim bejn l-Unjoni Ewropea u l-Istati Membri tagħha, u New Zealand iffirmat fil-5 ta' Ottubru 2016; u

Affarijiet oħra.

22 ta' Ġunju 2018 SKRIVAN TAL-KAMRA